
ДОКЛАДНА ЗАПИСКА

от КИРИЛ СТОЕВ  - КМЕТ НА ОБЩИНА РАДОМИР


           ОТНОСНО: : Приемане на решение за допускане изработването на проект за изменение на общия  устройствен план на община Радомир и изработване на проект за подробен устройствени план – план за застрояване за поземлен имот с идентификатор  61577.31.1 по КККР за землището на гр. Радомир;

	МОТИВИ: Постъпило законосъобразно искане от заинтересовани лица по дадено предварително съгласие за учредяване право на строеж на фотоволтаична електроцентрала и съпътстващи я съоръжения,  в полза на Интертранс 99 ЕООД, с което дружеството се ангажира да извърши от свое име и за своя сметка необходимите устроиствени процедури.  

ПРАВНИ ОСНОВАНИЯ:  чл.21, ал.1, т.11 от ЗМСМА, чл. 124, ал.1, чл. 124а, ал.1 и 124б, ал.1 от ЗУТ, във връзка с чл. 124а, ал.5 и ал.7 от ЗУТ.


УВАЖАЕМИ  ОБЩИНСКИ СЪВЕТНИЦИ,


В Община Радомир е постъпило заявление от Интертранс 99 ЕООД относно допускане изработването на проект за изменение на общия  устройствен план на община Радомир и изработване на проект за подробен устройствен план – план за застрояване за поземлен имот с идентификатор  61577.31.1 по КККР за землището на гр. Радомир.
Между ОБЩИНА РАДОМИР и дружеството е сключен  предварителен договор за учредяване право на строеж на фотоволтаична електроцентрала и съпътстващи я съоръжения № 375 от 15.04.2025г. Предмет на суперфицията е имот с идентификатор  61577.31.1 по КККР за землището на гр. Радомир. Договорът е на основание решение на ОС Радомир   № 237/24.09.2024г, потвърдено с решение № 263/29.10.2024г.
Съобразно т.5.4 на гореописания договор Интертранс 99 ЕООД са изработили и представили в общинска администрация задания за изработване на необходимите за реализиране на намерението проекти за устройствени планове. С гореописаните решения вече е изразено предварително съгласие относно процедурата. Разрешаването на изработването следва да стане с отделно решение и на база задание, което решение е предмет на настоящата докладна записка.
Обхвата на  заданията е съобразен с чл. 125 от ЗУТ -  обосновава се необходимостта от изработването на плана и изискванията относно териториалния му обхват, сроковете и етапите за изработване. Заданията са приложени към настоящата докладна записка и следва да бъдат одобрени от ОС Радомир на основание чл. 124б, ал.1 от ЗУТ заедно с разрешаване изработването на проектите за ИОУП и ПУП-ПЗ. 
Предвид всичко изложено предлагам  Общински съвет Радомир да вземе следното

РЕШЕНИЕ

На основание чл.21, ал.1, т.11 от ЗМСМА, чл. 124, ал.1, чл. 124а, ал.1 и 124б, ал.1 от ЗУТ, във връзка с чл. 124а, ал.5 и ал.7 от ЗУТ, Общински съвет Радомир реши: 

1. Одобрява  задания за изработване на проект за изменение на общия  устройствен план на община Радомир и изработване на проект за подробен устройствени план – план за застрояване за поземлен имот с идентификатор  61577.31.1 по КККР за землището на гр. Радомир;

2. Разрешава да бъде изработен проект за изменение на общия  устройствен план на община Радомир и проект за подробен устройствени план – план за застрояване за поземлен имот с идентификатор  61577.31.1 по КККР за землището на гр. Радомир.


3. При необходимост допълнителни указания и изисквания по процедурата да се дадат от главен архитект на община Радомир.

4. Настоящото решение да се публикува на интернет страницата на общината, да се разгласи с обявление, което да се постави на определените за това места в сградата на общината при условията и по реда на чл. 124б от ЗУТ.

5. На основание чл. 22 от Закона за местното самоуправление и местната администрация, настоящото решение да бъде изпратено на Кмета на община Радомир и на Областния управител на област Перник в 7-дневен срок от приемането му.

6. На основание чл.124б, ал.4 от ЗУТ, настоящето решението не подлежи на оспорване.



КИРИЛ СТОЕВ
Кмет на община Радомир


МАРИЯ СТОЯНЧЕВА
Главен архитект на община Радомир

